Denne artikel fortæller om det røde og revolutionære miljø omkring APK og bogcaféen i København. APK har mange aktiviteter – debat, revolutionær teori, rød kultur, kammeratligt samvær og fælles handling i klassekampen.



Af Lisbet Bonde, APK-København

ML-forum

Spændende & handlingsrettede diskussioner om Aktuel politik.

Arbejderklassens kampe/Revolution/Socialisme.

Vi har flere grupper, de mødes en gang om måneden.

Revolutionær lørdag

Temadage hvor vi går dybere ned i teoretiske emner forbundet med den aktuelle klassekamp. Kombineret med fremstilling af div. materialer/bannere/løbesedler.

Fyraftensmøder i bogcaféen

Her tilbyder vi aktuelle oplæg & kulturelle indslag. – hold øje med kalenderen.

I slutningen af februar har vi et møde i butikken, hvor en stilladsarbejder fortæller om overenskomstkampen og om stilladsarbejdernes kamp for sikre arbejdsforhold og ordentlig løn.

I marts holder vi et møde om ‘klimakamp – en del af klassekampen’.

Vi genoptager også vores populære Marx-møder med enkeltemner fra marxismens teori.

Biograf og teaterture

Vi ser progressive film og teaterstykker sammen. Man kan melde sig til for en enkel begivenhed, så der er altid nye folk med. Bagefter går vi på cafe, hvor der altid er livlig snak om filmen. Senest så vi Sorry we missed You af Ken Loach.

Udstillinger og musikarrangementer

Vi dykker ned i den progressive kunst & kultur på udflugter i København. Det arrangeres fra gang til gang ligesom biografturene. En af de kommende planer er en udflugt til Frihedsmuseet, når det åbner i sin nye form.

Oktober Bogcafé – et politisk samlingssted

APK har bogbutikken på Vesterfælledvej nr. 1, lige om hjørnet fra Vesterbrogade.

Her foregår mange ting. Vi sælger bøger og pjecer – revolutionær teori og progressiv skønlitteratur – T-shirts, plakater, plader og har åbent 4 dage om ugen.

Flere bevægelser låner lokalerne som mødested, af og til til offentlige møder og caféaftner.

Der er trykkeri og lokalradioen Radio2000, som vi også er med i, har sit studie i et af baglokalerne. Hver dag kommer forskellige redaktioner og sender programmer i radioen.

APK og Foreningen Oktober holder selv både fyraftensmøder, debatmøder, ML-møder og koncerter i butikken.

Hver mandag bruger en politisk- og folkemusikgruppe butikken som øvelokale. Dem glæder vi os til at høre ved nogle af vores kommende arrangementer.

Kom og vær med!

APK, København har lavet en folder, hvor vi inviterer til at være med i nogle af aktiviteterne.

Invitationen slutter:

Du kan bidrage og deltage i det spændende revolutionære miljø, hvor vi virkelig sætter fokus på brændpunkter og samler vores forskellige erfaringer til en fælles viden & slagkraft!!!

Kom og vær med!!!

Følg Oktober Bogcafé og Støttekreds på facebook

Se plakat